เริ่มต้นทางเข้าคือหลืบมาก มืดมาก แต่พอมาถึง บรรยากาศดี เราโอเค ยินดีชื่นชมมาก ความคาดหวังกลับมา ในร้านมี ลูกค้าอีก 2-3 โต๊ะ และโต๊ะเราเป็นโต๊ะใหญ่ สั่งอาหารเยอะ

อาหารมันเลี่ยน ข้าวผัดหมูใช้เนยผัด ปลาทอดเกือบไหม้ รสชาติไม่ถึงกับแย่ แต่ไม่อร่อย ไม่ประทับใจอะไร เทียบกับราคาน่าจะทำได้ดีกว่านี้   โอเคอาหารอาจจะไม่ถูกปาก  ถือว่ามาแลกบรรยากาศ

แต่เดี๋ยวก่อน บริการก็ไม่ประทับใจด้วยค่ะ เพราะเด็กเสิร์ฟไม่พอหรือยังไงไม่ทราบ ไม่ค่อยยิ้มแย้ม ลูกค้ารู้สึกต้องขอให้ช่วย ขอให้ทำ และต้องบริการตัวเอง ยกตัวอย่าง ขอจานเพิ่ม 7 ชุด  เอาจานมาวางรวมๆกันไว้ตรงที่ว่าง แทนที่จะจัดตามที่นั่ง การเสิร์ฟอาหารด้วยนะ คือยื่นให้เรารับจาน  คิดเงินนี่นานมากกกก มีหลายอย่างที่ไม่พอใจ หวังว่าจะปรับปรุงการให้บริการเพื่อประโยชน์ของทางร้านเองค่ะ

หมดเงินวันนี้ 15 คน 8 พันกว่าบาทค่ะ ตกคนละ 585 บาท
เมนูที่สั่งอาหาร 8 อย่าง 2 ชุด มีสั่งข้าวเพิ่มบ้าง ของหวานบ้าง *เบียร์แท็ป และน้ำเปล่า  เบียร์กินกันประมาณ 4-5 คน 

สรุปร้านนี้ ถ้ามาดื่มเบียร์เอาบรรยากาศ ชิลๆ เงียบๆ ไม่เน้นอะไรมาก มีกำลังจ่าย โอเคค่ะ 